**บันทึกการประชุม**

**งานระบบกระจายน้ำและอาคารประกอบ สถานีสูบน้ำ PR2**

**โครงการฝายอำนาจเจริญ จังหวัดอุบลราชธานี**

**ครั้งที่ 1/2558**

**เมื่อวันพฤหัสบดีที่ 5 กุมภาพันธ์ 2558 เวลา 13.30 น.**

**ณ ห้องประชุมสำนักงานก่อสร้าง 7**

**ผู้เข้าประชุม**

1. นายดุษฎี คงสวัสดิ์ ตำแหน่ง ผสก.7 ประธานคณะกรรมการตรวจการจ้าง
2. นายประชา เกษลี ตำแหน่ง กวศ.7 พก. กรรมการ
3. นายสงวน สอพิมาย ตำแหน่ง กกส.3/7 พก.
4. นายรณชัย ศรีรอดบาง ตำแหน่งนายวิศวกรชลประทานชำนาญการ กรรมการ
5. นายมนูญ นันทะกาล ตำแหน่งนายช่างชลประทานชำนาญงาน กรรมการ
6. นายชัยยศ มีรส ตำแหน่งนายช่างชลประทานชำนาญงาน ผู้ควบคุมงาน
7. นางสาวขนิษฐา สุพร ตำแหน่ง บท.7 พก.
8. นางปิ่นไพร อัมพร ตำแหน่ง พด.7 พก.
9. นายยุทธนา มากุล ตำแหน่งช่างฝีมือสนาม ช3

10. นายอำไพ กองมณี ห้างหุ้นส่วนจำกัดกองมณีก่อสร้าง

11. นายธรรมนูญ เทพจันทร์ วิศวกรบริษัท

13. นางสาวศศิธร ดอกบัว ธุรการ หจก.กองมณีก่อสร้าง

**ผู้ไม่มาประชุม**

1. นายไพรัตน์ เอื้อเฟื้อ ผู้รับจ้าง

**เริ่มประชุมเวลา 13.30 น.**

**ประธาน - เปิดประชุม เรียนเชิญ กกส.3/7 พก. รายงาน**

**กกส.3/7 พก. -** รายงานรายละเอียดโครงการ จากนั้นรายงานผลงานความก้าวหน้าโครงการ ผลงานความก้าวหน้า 58.643 % งานค่อนข้างล่าช้า จึงเรียนเชิญคณะกรรมการและผู้รับจ้างมาเพื่อหาแนวทางแก้ไขสัญญางานล่าช้าร่วมกันเพื่อเร่งรัดงานให้เร็วขึ้น

**คุณมนูญ นันทะกาล -** ทางผู้รับจ้างคาดว่างานจะแล้วเสร็จได้เมื่อไหร่

**คุณอำไพ กองมณี -** คาดว่าจะแล้วเสร็จเดือน มิ.ย.58 เนื่องจากมีปัญหาอุปสรรคเกิดขึ้น จึงทำให้งานไม่เป็นไปตามแผนที่วางไว้ แต่จะพยายามเร่งรัดงานให้เสร็จโดยเร็ว

กกส.3/7 พก. - ฝาก คุณอำไพ กองมณี ช่วยดูเรื่องสะพานเพราะมันแคบ รถสัญจรลำบาก

**คุณอำไพ กองมณี -** รับทราบ

**กกส.3/7 พก.** - คุณธรรมนูญ มีปัญหาน้างานอะไรบ้าง

**คุณธรรมนูญ เทพจันทร์ -** เรื่องแผนการก่อสร้างคลองสายหลัก MC คาดว่าจะดำเนินการให้แล้วเสร็จเดือน ก.พ.2558 งานตัดเกรดดินเพื่อลงลูกรัง คิดว่าจะเร่งรัดให้เสร็จปลายเดือนมีนาคม 2558 เรื่องบ่อสูบค่อนข้างหนักใจพอสมควร เรื่องเครนขณะนี้กำลังติดตั้งเครนอีก 3 วัน ถึงจะแล้วเสร็จ ปั๊มคาดว่าจะแล้วเสร็จเดือนมีนาคม 2558 เรื่องตักดินเลนหน้าสถานีสูบน้ำก็จะทำการแย็กหินออก เรื่องการแก้ไขปัญหาอุปสรรคงานคอนกรีต คาดว่าไม่มีปัญหา งานอาคารโรงสูบคาดว่าจะเสร็จสิ้นเดือน พ.ค.2558 แต่ก็จะเร่งรัดการก่อสร้างให้เร็วที่สุด

กวศ.7 พก. - เนื่องจากกรมฯ เร่งรัดการเบิกจ่าย จึงต้องการให้เร่งรัดงานให้แล้วเสร็จด้วย ส่วนใดที่เร่งได้ขอให้เร่งทำงานให้เสร็จโดยเร็วด้วย

**คุณอำไพ กองมณี** - รับทราบและจะเริ่มดำเนินการวันที่ 15 ก.พ.2558

**กกส.3/7 พก.** - ขอเรื่องงานดินช่วยบดอัดให้ด้วย

**-** งานที่ยังเหลือ เช่น ป้ายโครงการ รั้วลวดหนาม เสาธง ป้อมยามและเสารั้วรอบบริเวณหัวงานขอทางผู้รับจ้างดำเนินการจัดทำให้ด้วย

**คุณธรรมนูญ เทพจันทร์ -** รับทราบและจะเร่งดำเนินการให้

**กกส.3/7 พก.** - เรื่องงานดินขอให้ช่วยเร่งรัดบดอัดให้ด้วย รวมถึงงานซ่อมปูนที่แตกร้าวก็ขอให้เร่งดำเนินการด้วยเช่นกัน

**คุณธรรมนูญ เทพจันทร์ -** รับทราบ

**กกส.3/7 พก.** - งานปลูกหญ้า คาดว่าจะทำได้เมื่อไหร่

**คุณธรรมนูญ เทพจันทร์ -** คาดว่าประมาณเดือนพฤษภาคม 2558 ก็จะปลูกได้เพราะต้องคอยน้ำฝนก่อน

**มิติที่ประชุม รับทราบ**

**ปิดการประชุม - 14.30 น.**

นางสาวขนิษฐา สุพร ผู้จัดบันทึกการประชุม